РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 25
	
от заседание на комисия „Управление на собствеността”
към Пленума на Висшия съдебен съвет, проведено на 06.08.2019 г.

Днес, 06.08.2019 г., вторник, в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 19/25.07.2019 г., т. 13:
                                                   
                                             ЗАМ.- ПРЕДСЕДАТЕЛ:   Стефан Гроздев
                                                                  ЧЛЕНОВЕ:  Боян Новански
                                                                                       Огнян Дамянов

ОТСЪСТВА: Евгени Диков, Пламена Цветанова и Олга Керелска.

           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Стоянка Георгиева – главен експерт в отдел „Инвестиции и строителство“ и Красимира Василева - началник отдел „Правно обслужване и нормативна дейност“, дирекция „Правна“ в АВСС.

1. ОТНОСНО: Писмо рег. № ВСС-11436/26.07.2019 г. от зам. административния ръководител на Районен съд гр. Горна Оряховица относно искане за отпускане на средства за текущ ремонт на съществуваща канализация.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1.	 Извършването на разход за ремонт на канализацията на сградата на съда е необходим, целесъобразен и неотложен. Стойността на разхода е определена в размер на 8 475,62 лв. с ДДС, съгласно най-ниското ценово предложение на „Строително-търговска кантора“ ЕООД гр. Горна Оряховица. Средствата следва да се отпуснат по § 10-00 „Текущ ремонт“.
	Мотиви: Нуждата от ремонтни дейности на канализацията на източната пристройка на съда, въведена в експлоатация през 2006 г., е във връзка дългогодишни проблеми с канализацията, водещи до наводняване на подземните помещения /архив, коридор и тоалетна за арестанти/ при снеготопене и дъждове. Ремонтът следва да бъде извършен до 15.08.2019 г., тъй като от тази дата започва асфалтиране на улица “Ангел Кънчев“, която граничи с пристойката на съда и след като се асфалтира улицата ремонтни дейности по изграждане на нова ревизионна шахта на улицата са недопустими или същите ще бъдат свързани и с разходи по възстановяване на настилката.

2. ОТНОСНО: Изпълнение Решение на Комисия „Управление на собствеността“ към Пленума на ВСС, взето по протокол №24/24.07.2019 г., т. 4, във връзка с възлагане на контролно измерване от независима оторизирана лаборатория на нивото на параметър шум в режим „ден и нощ“ в работна среда на климатична инсталация (чилър), обслужваща Софийска районна прокуратура (СРП).
Приложение: Доклад от инж. Стоянка Георгиева – главен експерт в отдел „Инвестиции и строителство“, дирекция „УССВ“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ОДОБРЯВА доклада на инж. Стоянка Георгиева – гл. експерт в отдел „Инвестиции и строителство“, дирекция „УССВ“.
2.2. ВЪЗЛАГА на дирекция „УССВ“ да подготви и изпрати необходимата документация, чрез главен секретар на ВСС до дирекция „Правна“, отдел „Обществени поръчки“ в АВСС, за сключване на договор със „СЕЙФИТИ КОНТРОЛ“ ЕООД – гр. СОФИЯ за услуга за извършване на  контролно измерване от независима оторизирана лаборатория на нивото на параметър шум в режим „ден и нощ“ в работна среда на климатична инсталация (чилър), обслужваща Софийска районна прокуратура (СРП)

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/  СТЕФАН ГРОЗДЕВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: 

1.	/п/ БОЯН НОВАНСКИ 

2.	/п/ ОГНЯН ДАМЯНОВ